open-index/open-wikipedia-markdown huggingface dataset:
Kroatia olympialaisissa

**[[Kroatia]]** osallistui olympialaisiin ensimmäisen kerran itsenäisenä maana Albertvillen 1992 talviolympialaisissa. Sitä ennen kroatialaisurheilijat edustivat Jugoslaviaa. Ensimmäiset mitalinsa Kroatia voitti Barcelonan 1992 kesäolympialaisissa ja ensimmäisen kultamitalinsa neljä vuotta myöhemmin Atlantan kesäkisoissa.

Kroatian menestyksekkäin laji mitalimäärällä mitattuna olympialaisissa on Alppihiihto, josta Janica Kostelić on yksinään kerännyt neljä kultaa ja kaksi hopeaa. Hänen veljellään Ivica Kostelićilla on neljä hopeamitalia. Kesälajeissa Kroatia on kerännyt eniten mitaleja yleisurheilusta.

## Mitalit lajeittain

### Kesäolympialaiset

### Talviolympialaiset

## Mitalit olympialaisittain

### Kesäolympialaiset

### Talviolympialaiset

## Olympiamitalistit
### Kesäolympialaiset

### Talviolympialaiset

## Lähteet
Oneirokset

**Oneirokset** () olivat kreikkalaisessa mytologiassa unien jumalia, joiden lukumääräksi mainitaan tuhat.

Hesiodoksen mukaan oneirokset olivat Nyksin poikia. Hyginus kertoo Nyksin saaneen heidät Ereboksen kanssa. Ovidius puolestaan kuvaa oneirokset Hypnoksen pojiksi.

Homeroksen mukaan unet tulevat Okeanos–meren länsirannikolta sijaisevista pimeistä luolista, josta ne lentävät uniin. Toisaalla hän kertoo, että unet tulevat kahden eri portin läpi: norsunluusta tehdyn portin läpi kulkevat hämäävät ihmisiä unissa harhoina, mutta kiillotetusta sarvesta tehdyn portin läpi kulkevat kertovat totuuden.

Oneiroksista nimetään kolme: Morfeus, joka esiintyy ihmishahmossa, Fobetor, joka esiintyy eläiminä, ja Fantasos, joka esiintyy elottomina esineinä. Nämä kolme esiintyivät kuninkaiden ja kenraalien unissa, kun taas muut näyttäytyivät tavallisille ihmisille.

## Lähteet
Ciarán Hinds

**Ciarán Hinds** [ˈkɪərɔːn ˈhaɪndz] (s. 9. helmikuuta 1953 Belfast, Pohjois-Irlanti) on pohjoisirlantilainen näyttelijä. Hän syntyi Belfastissa katolilaiseen perheeseen. Hän opiskeli St. Malachy’s Collegessa ja sitten lakia Belfastin yliopistossa, mutta siirtyi Royal Academy of Dramatic Artiin.

Hinds aloitti uransa teatterissa, mutta on nykyisin tullut tunnetuksi myös elokuvista ja televisiosta. Hän on muun muassa esittänyt Julius Caesaria televisiosarjassa *[[Rooma (televisiosarja)|Rooma]]* ja Mance Rayderia sarjassa *[[Game of Thrones]]*.

Elokuvia, joissa Hinds on esiintynyt, ovat muun muassa *[[Veronica Guerin (elokuva)|Veronica Guerin]]* (2003), *[[Lara Croft Tomb Raider: Elämän lähde]]* (2003), *[[München (elokuva)|München]]* (2005), *[[Matkalla Beetlehemiin]]* (2006), *[[Miami Vice (elokuva)|Miami Vice]]* (2006) ja *[[Justice League (elokuva)|Justice League]]* (2017).

Hinds sai ehdokkuuden parhaaseen miessivuosan Oscar-palkintoon elokuvasta *[[Belfast (elokuva)|Belfast]]*.

## Aiheesta muualla
*
Jeprem

**Jeprem** (tai **Efraim**, k. 1835) toimi Armenian katolikoksena vuosina 1809–1830. Hänet tunnettiin ennen katolikokseksi valintaansa, aikaansaavana, rohkeana ja tarmokkaana miehenä, mutta virkakaudellaan hän oli heikko ja saamaton. Hänen aikanaan suuri osa Persialle kuuluneista nykyisen Armenian alueista liitettiin Venäjään vuonna 1828. Jepremiä seurasi katolikoksena Hovhannes Karbi.

## Lähteet
*Munkki Serafim, Araratista itään, Kirjapaja 2007
Pohjois-Makedonian lippu

**Pohjois-Makedonian lippu** () on Pohjois-Makedonian tunnus. Lipussa on punaisella pohjalla keltainen nouseva aurinko, jonka kahdeksan sädettä ulottuvat lipun reunoille asti. Aurinko edustaa "uutta vapauden aurinkoa", joka esiintyy maan kansallislaulussa *[[Tänään Makedonian yllä|Denes nad Makedonijassa]]*: 

:

## Aiemmat liput

Ennen vuotta 1995 lipussa oli Verginan aurinko, mikä johti Kreikan esittämiin protesteihin symbolin alkuperän vuoksi. Aurinko jouduttiin vaihtamaan. 

Vuoteen 1992 asti, kun Makedonian sosialistinen tasavalta oli osa Jugoslavian sosialistista liittotasavaltaa, maalla oli käytössä punainen lippu, jonka yläkulmassa oli kultareunainen tähti. 

## Lähteet
* 

### Viitteet

## Aiheesta muualla
* My Macedonia: Macedonian flag  
* Flags of the World: Macedonia
Matkalla tuntemattomaan

**Matkalla tuntemattomaan** on Pelle Miljoona Oy -yhtyeen studioalbumi vuodelta 1981. Se on yhtyeen toinen, ja Pelle Miljoonan seitsemäs albumi.

## Taustaa

*Lontoon skidit : 144 Johanna-singleä vuosilta 1979-1984* -singlekokoelman tekstiliittessä Pelle Miljoona kertoo levyn ja etenkin levyn nimikappaleen taustoista. Yhtye sai mahdollisuuden päästä Länsi-Berliiniin tekemään levyä. Berliinissä oli käynnissä kovat mielenosoitukset samalla viikolla, kun Pellen bändi oli levytysstudiossa. Ronald Reagan oli tuohon aikaan Yhdysvaltain presidentti, ja hän oli tuonut euro-ohjukset Eurooppaan samaan aikaan, kun Neuvostoliiton ja Yhdysvaltojen välillä oli käynnissä kylmä sota. (Reagan sijoitti Euroopan Nato-maihin risteilyohjuksia ja keskimatkan ydinohjuksia vastauksena Neuvostoliiton vastaaville toimenpiteille, minkä johdosta Neuvostoliitto vetäytyi aseriisuntaneuvotteluista.)

"Siitä biisistä tulee mieleen Berliini, missä me tehtiin se samanniminen albumi. Se oli aika rankkaa settiä. Länsi-Berliinissä talonvaltaajat osoittivat mieltä, kun Kreuzbergissä oli vallattu taloja ja kaupunki yritti häätää valtaajia pois. Kun mentiin studioon, meillä oli kaikki biisit valmiina, koska tiedettiin että on vain viikko aikaa äänittää ne. Tehtiin Finnvoxilla etukäteen demo noista kappaleista, joten sovituksia myöten kaikki oli valmista, senkun vain soitettiin. Tuo *Matkalla tuntemattomaan* oli askel taas johonkin suuntaan, ja nimenomaan tuntemattomaan.

## Kappaleet

Kaikki kappaleet säveltänyt Ari Taskinen ja sanoittanut Pelle Miljoona, ellei toisin mainita.

# 
# 
# 
# 
# 
# 
# 
# 
# 
# 
# 

## Kokoonpano

* Pelle Miljoona – laulu ja rummut
* Ari Taskinen – kosketinsoittimet, kitara
* Tumppi Varonen – laulu, rummut, percussion
* Stefan Piesnack – kitara
* Vexi Kumpula – basso

### Tuotanto

* Atte Blom – tuottaja
* Risto Hemmi – tuottaja
* Tom Müller – äänittäjä
* Ralf Krause – äänitysavustaja
* Riipinen – kansi
* Johanna / P. Karhu Oy / Pelle Miljoona Oy – yhtiöt

## Huomautukset

## Lähteet
* Discogs - ''Matkalla Tuntemattomaan'' kuvina

### Viitteet
Hovhannes Karbi

**Hovhannes Karbi** (tai **Hovhannes**/**Johannes VIII**) toimi Armenian katolikoksena vuosina 1831–1842. Hänen kaudellaan Venäjän tsaari Nikolai I vieraili Armeniassa lokakuussa vuonna 1837 ensimmäisenä tsaarina. Tällöin Nikolai I pyysi katolikosta kertomaan, mitä Armenian kansa tarvitsisi, ja hänellä oli mukanaan kirjurit pitkän luettelon tekoa varten. Hovhannes kuitenkin pilasi mahdollisuuden pyytämällä ainoastaan maalle vahvaa puolustusta ja kahdelle veljenpojalleen aatelisarvoa, eikä lisännyt pyyntöihin mitään edes tsaarin erikseen kysyessä.

Hovhanneksen kuoltua huomattiin myös, että hän ei, toisin kuin oli tapana, testamentannut omaisuuttaan johtamalleen kirkolle, vaan sukulaisilleen ja parille tuttavalleen. Tämä oli sopimatonta siinäkin mielessä, että omaisuus oli isolta osin kertynyt katolikoksen saamina lahjoina, jotka periaatteessa oli mielletty lahjaksi kirkolle. Sukulaiset kohtasivat kuitenkin monia vastoinkäymisiä, minkä vuoksi rahoista ei ollut heille juurikaan iloa. Hovhannesta seurasi katolikoksena Nerses V.

## Lähteet
*Munkki Serafim, Araratista itään, Kirjapaja 2007
Iosif Šklovski

**Iosif Samuilovitš Šklovski** (; 1. heinäkuuta (J: 18. kesäkuuta) 1916 Hluhiv – 3. maaliskuuta 1985 Moskova) oli venäläinen tähtitieteilijä. Hän opiskeli Moskovan valtionyliopistossa ja työskenteli myöhemmin sen astronomisessa Sternberg-instituutissa. Hänelle myönnettiin Leninin palkinto (1960) ja Bruce-mitali (1972).
Rule the World

**Rule the World** on englantilaisen poikabändi Take Thatin viides single *[[Beautiful World]]* -albumilta, tosin se löytyy vain albumin *Tour Souvenir Edition* -erikoispainoksesta.

*Rule the World* tehtiin *[[Tähtisumua (vuoden 2007 elokuva)|Tähtisumua]]*-elokuvaa varten ohjaaja Matthew Vaughnin pyynnöstä. Kappale ei ole mukana elokuvan soundtrackillä, mutta se soi elokuvassa lopputekstien aikana.

Kappaleeseen tehtiin myös musiikkivideo, joka kuvattiin Lontoon Abbey Road Studios -studiolla. Video sai ensiesityksensä ITV-televisiokanavalla 22. syyskuuta 2007.

## Kappaleet
# *Rule the World* (Radio Edit)
# *Stay Together*

## Aiheesta muualla
* Kappaleen musiikkivideo YouTubessa
Get Yer Boots On – The Best of Slade

**Get Yer Boots On – The Best of Slade** on brittiläisen rockyhtye Sladen kokoelma-albumi, joka julkaistiin vuonna 2004.

## Kappaleet
#Get Down and Get With It &ndash; 3:49 
#Coz I Luv You &ndash; 3:25   
#Look Wot You Dun &ndash; 2:57  
#Take Me Bak ’Ome &ndash; 3:15   
#Mama Weer All Crazee Now &ndash; 3:45    
#Gudbuy T’Jane &ndash; 3:32 
#Cum On Feel the Noize &ndash; 4:25 
#Skweeze Me, Pleeze Me &ndash; 4:29  
#My Friend Stan &ndash; 2:41  
#Merry Xmas Everybody &ndash; 3:27  
#Everyday &ndash; 3:10    
#Bangin' Man &ndash; 4:11   
#Far Far Away &ndash; 3:37  
#How Does It Feel? &ndash; 5:53
#Run Runaway &ndash; 3:45   
#My Oh My &ndash; 4:10

## Kokoonpano
*Noddy Holder
*Jim Lea
*Dave Hill
*Don Powell
Juri Andronov

**Juri Vladimirovitš Andronov** (, s. 6. marraskuuta 1971) on venäläinen kävelijä, jonka päämatka on 50 kilometriä.

Andronov sijoittui Ateenan olympialaisissa 2004 yhdeksänneksi 50 kilometrillä. Samana vuonna hän sijoittui maailmancupin kolmoseksi. 

Andronovin kävelyuran paras saavutus on 50 kilometrin EM-pronssi vuodelta 2006. Samana vuonna hän sijoittui jälleen maailmancupin kolmoseksi.

Barcelonan EM-kisoissa 2010 Andronov oli kymmenes 50 kilometrin kävelyssä. Maailmancupissa hän oli kahdestoista.

Andronov jäi toukokuussa 2014 kiinni dopingin käytöstä ja sai kahden vuoden kilpailukiellon.

## Saavutukset

### Henkilökohtaiset ennätykset

* 5 000 m (halli): 19.09,7 (2002) 
* 20 000 m: 1.22.42,0 (2002)
* 20 km: 1.23.12 (2014)
* 30 km: 2.07.23 (2004)
* 35 km: 2.28.01 (2003)
* 50 km: 3.40.46 (2012)

## Lähteet
*

### Viitteet
Yhdyskoneisto

**Yhdyskoneisto** eli **kompoundikone** on höyrykonetyyppi, jossa on kaksi tai useampi erikokoista työsylinteriä. Tarkoitus on ottaa mahdollisimman tarkkaan kaikki energia höyrypaineesta. Arthur Woolf keksi sen jo vuonna 1781, mutta sitä käytettiin ensimmäistä kertaa vuonna 1804.

Tyypillisesti siinä on yksi korkeapainemäntä, josta johdetaan höyry useampaan matalapainemäntään, jotta kaikki energia saadaan talteen. Vuoden 1880 jälkeen se oli lähes yksinomainen höyrykonemalli höyrylaivoissa, mutta höyryjunissa verraten harvinainen.

Laivoissa käytettiin tyypillisesti kolmipaisuntaisia trippelikoneita tai nelipaisuntaisia kvadruppelikoneita. Kompoundikoneilla päästään 13%–20% termiseen hyötysuhteeseen, kun yksipaisuntaisilla se jää 6% tienoille.

## Lähteet
Radio Kebab

**Radio Kebab** on Pelle Miljoona Oy -yhtyeen studioalbumi vuodelta 1982. Se on yhtyeen kolmas ja viimeiseksi jäänyt, ja Pelle Miljoonan kahdeksas albumi. Radio Kebab äänitettiin syksyllä 1982 Finnvoxissa. 

## Kappaleet
Kaikki kappaleet säveltänyt Ari Taskinen, sanoittanut Pelle Miljoona sekä sovittanut Ari Taskinen ja Pelle Miljoona.

**A-puoli**
# 
# 
# 
# 
# 

**B-puoli**
# 
# 
# 
# 
# 

**CD:n bonuskappaleet**
# 
# 

## Tekijät
### Muusikot
* Pelle Miljoona – laulu
* Vando Suvanto – rummut
* Jesu Hämäläinen – basso
* Stefan Piesnack – kitara
* Ari Taskinen – piano, kitara, puhallinpörpötin, moog, Roland-Vocoder, Technics SX-K 200
* T.T. Oksala – Roland-kitarasyntetisaattori, akustinen kitara
* Rubberduck Jones – kitara (A5)

#### CD-bonusraitojen kokoonpano
* Pelle Miljoona – laulu
* Ari Taskinen – kosketinsoittimet, basso
* Rubberduck Jones – kitara
* Tumppi Varonen – rummut

### Tuotanto
* Pelle Miljoona Oy – tuottaja
* Risto Hemmi – tuottaja
* T.T. Oksala – tuottaja
* Kannen bändikuvat ja suunnittelu: Kari Kalén – kannen yhtyekuvat ja suunnittelu
* Riipinen – seinäkuvat
* Mika Jussila – CD-masterointi (syyskuu 1999, Finnvox)

## Lähteet
* Discogs - ''Radio Kebab'' kuvina
Nikolai Kardašov

**Nikolai Semjonovitš Kardašov** (; 25. huhtikuuta 1932 Moskova – 3. elokuuta 2019) oli venäläinen astrofyysikko. Hän opiskeli Moskovassa muiden muassa Iosif Šklovskin johdolla.

Hän oli Academia Europæan jäsen vuodesta 1990. Kardašovista tuli Venäjän tiedeakatemian täysjäsen 21. maaliskuuta 1994. Hän kehitti Kardašovin asteikon (1964).

## Lähteet
Peter Naur

**Peter Naur** (25. lokakuuta 1928 Frederiksberg – 3. tammikuuta 2016 Herlev) oli tanskalainen tietojenkäsittelytieteilijä ja tähtitieteilijä. Hän oli kehittämässä ALGOL 60 -kieltä ja John Backuksen kanssa Backus–Naur-muotoa.
Hän  ohjelmoi EDSAC-tietokonetta Cambridgen yliopistossa.

Naur toimi Kööpenhaminan yliopiston professorina vuosina 1969–1998. Hänestä tuli vuonna 2005 ensimmäinen Turing-palkinnon saanut tanskalainen.

## Lähteet

## Aiheesta muualla
* In Memoriam: Peter Naur 1928-2016
Kaksoiskoneisto

**Kaksoiskoneisto** on höyryveturien tavallisin koneistotyyppi. Siinä höyry jakaantuu kahteen eri syöttöputkeen, jotka menevät omiin sylintereihinsä. Luistit on tahdistettu niin, että poisto- ja imutahdit tapahtuvat vuorotellen. Koneisto on liikkeelle lähdössä ja nousuissa tehokkaampi kuin vanha yhdyskoneisto, ja kiihtyvyys on parempi. Siksi kaksoiskoneisto syrjäyttikin sen varsin nopeasti. 

## Lähteet
* Mikko Ivalo: Höyryveturit ja niiden hoito
Fernando J. Corbató

**Fernando José ”Corby” Corbató** (1. heinäkuuta 1926 Oakland, Kalifornia – 12. heinäkuuta 2019 Newburyport, Massachusetts) oli yhdysvaltalainen tietojenkäsittelytieteilijä. Hän valmistui California Institute of Technologystä vuonna 1950 sekä Massachusetts Institute of Technologystä (MIT) 1956. Hänestä tuli jälkimmäisen professori vuonna 1965, ja hän työskenteli siellä eläkkeelle vetäytymiseensä saakka. Hän johti 1960-luvun alussa MIT:llä Compatible Time-Sharing System (CTSS) ja Multics-käyttöjärjestelmien kehitystyötä. Corbató otti CTSS-järjestelmässä ensimmäisenä käyttöön käyttäjien salasanat.

Corbatólle myönnettiin vuonna 1990 arvostettu Turing-palkinto.

Corbató kuoli 93-vuotiaana heinäkuussa 2019 Newburyportissa Massachusettsissa diabeteksen aiheuttamiin komplikaatioihin.

## Lähteet

## Aiheesta muualla
* Fernando J. Corbatón tietokoneiden osituskäyttöön liittyvä haastattelu 9. toukokuuta 1963 : ''Timesharing: A Solution to Computer Bottlenecks'', Computer History Museum (Youtube)
Theodore Pleske

**Theodore (Fedor Dmitrijevitsh) Pleske** (23. kesäkuuta 1858 Pietari – 1. elokuuta 1932 Pietari) oli venäläinen lintutieteilijä.

Pleske oli akateemikko ja toimi Venäjän tiedeakatemian eläintieteellisen instituutin lintutieteellisen osaston johtajana vuosina 1886–1896. Hän tutki Kuolan niemimaata ja julkaisi kirjoituksen *A critical review of mammals and birds of the Kola Peninsula* (1887). Pleske tarkisti ja korjasi N. M. Prževalskin johtamilta tutkimusmatkoilta kerätyt lintunäytteet. Hän julkaisi kolme kirjoitusta Prževalskin retkistä: *Scientific results of the N. M. Przewalski expeditions to Central Asia* (1889, 1890, 1894), joihin sisältyivät tieteelle uusien lajien kuvaukset. Hän julkaisi kertuille omistetun teoksen *Avifauna of Russian Empire* (1889–1891). Hän nimesi muun muassa aavikkovarpusen alalajin *Passer simplex zarudnyi* (1896) maanmiehensä Nikolai Zarudnyin kunniaksi. 

1928 julkaistiin Bostonissa maineikas *Birds of the Eurasian Tundra*. Ensimmäisessä osassa käsitellään paroni Edward von Tollin johtamaa venäläisten naparetkeä 1900–1903. Toisessa osassa tarkastellaan systemaattisesti tuolla retkellä tavattuja 73 tundran lintulajia. Kolmannessa osassa Pleske esittelee kehittelemänsä teorian tundran jakamisesta 21 osa-alueeseen ja niiden linnustoon sekä kuvauksen osa-alueen sijainnista ja luonnonoloista. Neljäs osa käsittää tekijän johtopäätökset ja tiivistelmän. Teoksessa on 40 mustavalkoista valokuvaa 17 aukeamalla maisemista sekä linnuista ja niiden pesistä, ja kuusi värivalokuva-aukeamaa, jotka esittävät tunturipöllön poikaspesää, pulmussirrin untuvikkoa, kuovisirrin ja pulmussirrin munia, isosirrin untuvikkoa sekä kiirunaa kirjavassa syyspuvussa.

## Lähteet
Jörg Friedrich

**Jörg Friedrich** (s. 17. elokuuta 1944 Kitzbühel, Tiroli, Itävalta) on saksalainen toimittaja ja historioitsija, joka on teoksissaan käsitellyt muun muassa kansallissosialismia ja saksalaisten toisessa maailmansodassa tekemiä sotarikoksia (*Freispruch für die Nazi-Justiz*, 1983; *Die Kalte Amnestie*, 1984). Näistä tutkimuksista hänelle myönnettiin kunniatohtorin arvo Amsterdamin yliopistosta.

Hänen tunnetuimpiin kirjoihinsa kuuluu Saksan kaupunkien terroripommituksia käsittelevä *Suuri palo* (2002).

## Teoksia
* Friedrich, Jörg: *Das Gesetz des Krieges: Das deutsche Heer in Russland 1941 bis 1945. Der Prozess gegen das Oberkommando der Wehrmacht*. Piper, München 1993. 
* Friedrich, Jörg: *Suuri Palo. Liittoutuneiden pommitukset Saksassa 1940–1945.* Suomentanut Markus Lång. Ajatus Kirjat, Helsinki 2005. [Alkuteos: *Der Brand: Deutschland im Bombenkrieg 1940–1945*, 2002.] 
* Friedrich, Jörg: *Brandstätten: Der Anblick des Bombenkriegs*. Propyläen Verlag, München 2003. 
* Friedrich, Jörg: *Yalu: An den Ufern des dritten Weltkrieges*. Propyläen Verlag, München 2007. 
* Friedrich, Jörg: *14/18: Der Weg nach Versailles.* Propyläen Verlag, Berlin 2014.
Megamasso

**Megamasso** on japanilainen j-rock yhtye. Yhtyeen perusti Ayabie-yhtyeen entinen kitaristi Ryouhei vuonna 2006. Yhtyeen tyylilaji on visual-kei. Yhtyeen alkuperäisiin jäseniin kuuluivat Ryohein lisäksi Inzargi (laulu), Gou (basso) ja Yuuta (rummut). Yuuta kuitenkin jätti yhtyeen vuoden 2007 kesäkuussa.

## Nykyiset jäsenet

*Laulu: Inzargi
*Kitara: Ryouhei
*Basso: Gou

## Diskografia

### Albumit ja mini-albumit

*Matataku Yoru, 17.10.2007, albumi (saatavana myös CD+DVD-versio)
*Yuki Shitatari Hoshi, 21.3.2007, albumi (saatavana myös CD+DVD-versio)
*Kai no Me Tou no Zokuryou, 24.1.2007, mini-albumi
*Namida Neko, 6.12.2006

### Singlet ja maxi-singlet

*LIPS, 15.8.2007, maxi-single (saatavana myös CD+DVD-versio)
*Hoshi furi machi nite, 6.6.2007, maxi-single

### DVD:t

*lunch box M4, 18.7.2007, pv-kokoelma
*Mega-star Tokyo, 21.2.2007, live

## Aiheesta muualla

* Yhtyeen viralliset sivut
James Forrestal

**James Vincent Forrestal** (15. helmikuuta 1892 – 22. toukokuuta 1949) oli yhdysvaltalainen demokraattisen puolueen poliitikko. Hän toimi maansa laivastoministerinä vuosina 1944–1947 ja puolustusministerinä vuosina 1947–1949. Forrestal kuoli putoamalla sairaalan ikkunasta, mitä on arveltu itsemurhaksi.

## Elämäkerta

Forrestal syntyi Matteawanissa 15. helmikuuta 1892. Hänestä käytettiin hänen nuoruudessaan nimiä *Vincent* ja *Vince* erottamaan hänet hänen isästään, joka samoin oli nimeltään James. Hänen isänsä omisti menestyksekkään rakennusyrityksen ja toimi Matteawanin postimestarina.

Forrestal oli erinomainen oppilas ja valmistui Matteawanin high schoolista 16-vuotiaana. Hän kiinnostui jo nuorena journalismista ja työskenteli useassa lehdessä. Hän jatkoi opintojaan Dartmouth Collegessa ja Princetonin yliopistossa, mutta lopetti opintonsa vuonna 1915 saamatta tutkintoa. Seuraavana vuonna hän siirtyi journalismin parista liiketalousalalle, missä menestyi hyvin.

Vuosina 1917&ndash;1919 Forrestal palveli Yhdysvaltain laivastossa lentäjänä.

Forrestal avioitui vuonna 1926 *[[Vogue]]*-lehden kolumnisti Josephine Ogdenin kanssa. Vaimo kärsi alkoholiongelmasta, minkä lisäksi tällä todettiin vuonna 1940 skitsofrenia. Hänen kommunisteja koskevat paranoiansa vaikuttivat mahdollisesti myös Forrestalin ajatteluun.

Yhdysvaltain presidentti Franklin D. Roosevelt nimitti vuonna 1940 apulaislaivastoministeriksi nimitetyn Forrestalin laivastoministeriksi Frank Knoxin kuoltua vuonna 1944. Kolme vuotta myöhemmin hänestä tuli maan ensimmäinen puolustusministeri.

### Kuolema

Forrestal löydettiin 22. toukokuuta 1949 kuolleena Bethesdassa Marylandissa National Naval Medical Centerin matalamman osan katolta. Hän oli pudonnut sinne rakennuksen korkeamman osan ikkunasta. Kuolemaa on yleisesti pidetty itsemurhana, mutta salaliittoteoriat siitä, että hän olisi murhattu, alkoivat levitä lähes heti hänen kuolemansa jälkeen. Tapauksesta on syytetty niin kommunisteja, israelilaisia kuin Yhdysvaltain omia tiedustelupalveluitakin. Forrestalin hautajaiset pidettiin kolme päivää myöhemmin Arlingtonin sotilashautausmaalla.

Historioitsija James Carrollin mukaan Forrestalin itsemurhan syynä oli hänen kykenemättömyytensä erottaa Neuvostoliiton Yhdysvalloille muodostama uhka häntä itseään vastaan kohdistetusta uhasta.

## Kunnianosoitukset

Forrestalin kotikaupunkiin avattiin vuonna 1953 James V. Forrestal Elementary School -niminen koulu.

Forrestalin mukaan nimettiin amerikkalainen lentotukialus USS ''Forrestal'' (CVA-59), joka oli valmistuessaan vuonna 1955 maailman suurin lajissaan.

Vuonna 1969 Washington DC:ssä otettiin käyttöön James V. Forrestal Building, jossa toimi asevoimien toimistoja. Rakennus tunnettiin myös nimellä ”pikku-Pentagon”. Nykyisin siinä sijaitsevat Yhdysvaltain energiaministeriön tilat. Pentagonissa puolestaan hänen rintakuvansa on sijoitettuna lähelle rakennuksen sisäänkäyntiä.

## Lähteet
* 
### Viitteet

## Kirjallisuutta

* 

## Aiheesta muualla
Pojan huone

**Pojan huone** (*La Stanza del figlio*) on vuonna 2001 valmistunut italialainen draamaelokuva, jonka on ohjannut ja käsikirjoittanut Nanni Moretti, joka myös esittää elokuvan pääosan. Elokuva kertoo perheestä, jonka läheinen on juuri kuollut. Elokuva voitti Kultaisen palmun Cannesin elokuvajuhlilla vuonna 2001. 

## Lähteet
Pietro Belluschi

**Pietro Belluschi** (18. elokuuta 1899 – 14. helmikuuta 1994) oli italialaissyntyinen, vuonna 1923 Yhdysvaltoihin muuttanut moderni arkkitehti. Hän työskenteli Massachusetts Institute of Technologylla vuoteen 1965.

Belluschi palkittiin *American Institute of Architectsin* kultamitalilla vuonna 1972 ja National Medal of Artsilla vuonna 1991.

Belluschin suunnittelemien rakennusten joukossa ovat Louise M. Davies Symphony Hall San Franciscossa ja Portland Art Museum Portlandissa. Arkkitehti eli 94-vuotiaaksi.
Lewis Cass

**Lewis Cass** (9. lokakuuta 1782 Exeter, New Hampshire – 17. kesäkuuta 1866 Detroit, Michigan) oli yhdysvaltalainen poliitikko, sotilas ja lakimies.

Cass osallistui vuoden 1812 sotaan, jonka aikana hän yleni prikaatikenraaliksi. Sodan jälkeen hän toimi 1813–1831 Michiganin territorion sotilas- ja siviilikuvernöörinä. Cass erosi kuvernöörin tehtävistään vuonna 1831 ottaakseen vastaan nimityksen sotaministeriksi Andrew Jacksonin kabinettiin, jossa hän toimi vuoteen 1836. Cassilla oli keskeinen rooli intiaanien pakkomuuttopolitiikan toteuttamisessa. Sotaministerin paikalta erottueen hän toimi Yhdysvaltain suurlähettiläänä Ranskaan vuosina 1836–1842.

Cass edusti Michigania Yhdysvaltain senaatissa vuosina 1845–1848 ja 1849–185. Senaatissa hän toimi senaatin puheenjohtaja *[[President pro tempore (Yhdysvaltain senaatti)|pro tempore]]* yhden päivän 4. joulukuuta 1854. Vuonna 1848 hän oli demokraattipuolueen presidenttiehdokas, mutta hävisi Zachary Taylorille. Vuosina 1857–1860 hän toimi presidentti James Buchananin ulkoministerinä.

Ulkoministerikauden jälkeen Cass muutti Detroitiin, jossa hän myös kuoli vuonna 1866. Cass on haudattu Elmwoodin hautausmaalle.

## Lähteet
Zoey 101

**Zoey 101** on Dan Schneiderin luoma yhdysvaltalainen televisiosarja. Ohjelma keskittyy päähahmon Zoey Brooksin elämän arkipäiväisiin tapahtumiin ystäviensä kanssa sisäoppilaitoksella. Sarjaa esitettiin Yhdysvalloissa vuosina 2005–2008 yhteensä 65 jakson verran.

Sarjan kuvaukset tehtiin Malibun, Kalifornian Pepperdine-yliopistolla.

## Juoni
Vain pojille tarkoitettu sisäoppilaitos Pacific Coast Academy tekee historiaansa muutoksen, kun he hyväksyvät myös tyttöjä kouluunsa ensimmäistä kertaa. Zoeyn (Jamie Lynn Spears) nuorempi veli Dustin (Paul Butcher) on jo kyseisessä koulussa ja Zoey päättää olla yksi ensimmäisistä tytöistä, jotka tulevat Pacific Coast Academyyn. Kaikki tuntuu aluksi jännittävältä, mutta myös pelottavalta, kun hänen täytyy sopeutua uuteen kouluun ja opetella elämään 13-vuotiaana yksin asumista huonekavereiden kanssa koulussa, jossa poikia on enemmän kuin tyttöjä.

## Näyttelijät

## Lähteet
Memmingen

**Memmingen** on kaupunki Baijerin osavaltiossa, eteläisessä Saksassa. Se kuuluu Schwabenin hallintopiiriin. Kaupunki sijaitsee Baijerin ja Baden-Württembergin välisellä rajalla Iller-joen varrella, noin 50 kilometriä etelään Ulmista ja noin 100 kilometriä lounaiseen Münchenistä.

Vuoden 2015 lopussa Memmingenin asukasluku oli 42&nbsp;841. Se on pinta-alaltaan 70,17 neliökilometrin suuruinen. Memmingen on jaettu seitsemään eri kaupunginosaan ().

Memmingen on niin kutsuttu piiritön kaupunki (), eli se ei kuulu mihinkään Saksan piirikunnista.

## Historia
Memmingenin paikkeilla arvellaan Rooman valtakunnan aikana sijainneen pieni sotilasasema, nimeltään *Cassiliacum* tai *Viaca*. 500-luvulla alueelle perustettiin alemannien asutus ja 700-luvulla frankkein kuninkaanlinna.

Memmingen oli yhteydessä Böömiin, Itävaltaan ja Müncheniin Lindauhun johtavan suolatien kautta. Toinen Memmingenin läpi kulkenut reitti oli niin kutsuttu *italialainen tie* () , joka johti Pohjois-Saksasta Sveitsin kautta Italiaan. Molemmat reitit auttoivat Memmingeniä saavuttamaan tärkeän kauppapaikan aseman. Nimi *Mammingin* esiintyi tekstissä ensimmäisen kerran vuonna 1128. Viralliset kaupunginoikeudet se sai vuonna 1158 herttua Welf VI:lta.

Vapaaksi valtakunnankaupungiksi () Memmingen nousi vuonna 1286. Vuonna 1348 kaupunkiin saapui ruttoepidemia, joka laski kaupungin asukaslukua merkittävästi. 1630-luvulla kolmikymmenvuotinen sota ulottui myös Memmingeniin. Kaupunkiin saapuivat niin keisarilliset kuin ruotsalaiset joukot. Vuonna 1802 Memmingenistä tuli osa Baijeria.

## Lähteet

## Aiheesta muualla

* Kaupungin verkkosivusto
Dome C

**Dome C** on paikka Etelämantereen jääkuoren muodostamalla ylängöllä. Se sijaitsee Wilkesinmaan sisäosassa, 3&nbsp;233 metriä merenpinnasta. 

Dome C on eräs maapallon kylmimmistä paikoista. Vuotuinen keskilämpötila on &minus;54,5&nbsp;°C. Kesäkuukausinakaan lämpötila harvoin on korkeampi kuin &minus;25&nbsp;°C ja talviaikaan pakkanen voi pudota &minus;80&nbsp;°C:seen. Korkealla, keskellä jäätikköä sijaitsevalla alueella ei esiinny katabaattisia tuulia ja keskimääräinen tuulennopeus onkin vain 2,8&nbsp;m/s. Paikalla on vuodesta 2005 lähtien toiminut italialais–ranskalainen tutkimusasema Concordia. Lähimmistä asutuista paikoista venäläinen tutkimusasema Vostok sijaitsee 560 kilometrin päässä ja rannikolla sijaitseva ranskalainen Dumont d'Urvillen tutkimusasema on 1&nbsp;100 kilometrin päässä.

## Tähtitieteellinen havaintopaikka
Dome C tarjoaa maailman parhaimpiin kuuluvat olosuhteet tähtitieteelliselle havaintotoiminnalle. Tyypillinen seeing alueella on 0,36±0,19" (kaarisekuntia). Tämä on huomattavasti parempi kuin Mauna Kean observatorioiden seeing ja alarajallaan lähellä parasta teoreettisesti mahdollista arvoa ilmakehässä tehtäville havainnoille. Paras paikalla hetkellisesti mitattu seing on 0,07", mikä on luultavasti maailmanennätys. Teleskooppi tulee kuitenkin sijoittaa riittävän korkeaan torniin, sillä lähellä jäätikön pintaa esiintyy merkittävää turbulenssia.

Aerosolihiukkasten puuttuessa lähes täysin, äärimmäisen kirkas ja läpinäkyvä ilma mahdollistaa tähtitieteelliset havainnot jopa silloin, kun aurinko on horisontin yläpuolella. Ilmankosteus on olematon, joten havaintotoiminta on mahdollista myös muutoin maanpäällisissä havainnoissa ongelmallisella infrapuna-alueella.

Valosaastetta – revontulia lukuun ottamatta – Dome C:n alueella ei varsin ilmeisistä syistä ole. Myös pilvet ovat harvinaisia.

## Katso myös
* Dome A
* Dome F

## Lähteet

## Aiheesta muualla
* Concordia station 
* Meteogrammi 
* Agabi ym. (2005) ''First whole atmosphere night-time seeing measurements at Dome C, Antarctica''.
* Lawrence ym. (2004) ''Exceptional astronomical seeing conditions above Dome C in Antarctica''. Nature '''431''',278
* AASTINO - Automated Astrophysical Site-Testing InterNational Observatory 
* Minier ym. (2008) ''Submm/FIR astronomy in Antarctica: Potential for a large telescope facility''
Thierry Toutain

**Thierry Toutain** (s. 14. helmikuuta 1962 Fourniers) on ranskalainen kävelijä. Toutain saavutti pronssia 20&nbsp;km kävelyssä vuoden 1990 EM-kilpailuissa Splitissä ja hopeaa vuoden 1994 EM-kilpailuissa Helsingissä. Olympiatasolla hänen paras sijoituksensa on 10. sija 20&nbsp;km kävelyssä vuoden 1996 kesäolympialaisista Atlantasta.

Toutain käveli kolme virallista maailmanennätystä. Maaliskuussa 1991 hän käveli samassa kilpailussa 2 tunnin (29&nbsp;090 metriä) ja 30&nbsp;000 metrin (2.03.56,5) ratakävelyn maailmanennätykset. Nämä ennätykset rikkoi Maurizio Damilano lokakuussa 1992. Vuonna 1996 Toutain käveli 50&nbsp;000 metrin ratakävelyn maailmanennätyksen 3.40.57,9. Tämän ennätyksen rikkoi Yohann Diniz vuonna 2011.

## Henkilökohtaiset ennätykset
* Tunnin ratakävely: 15&nbsp;167 metriä (1993)
* 20 000 metrin ratakävely: 1.21.14,9 (1992)
* 20 kilometrin tiekävely: 1.20.43 (1997)
* Kahden tunnin ratakävely: 29&nbsp;090 metriä (1991)
* 30 000 metrin ratakävely: 2.03.56,5 (1991)
* 50 000 metrin ratakävely: 3.40.57,9 (1996)
* 50 kilometrin tiekävely: 3.43.52 (1994)

## Lähteet
Sergei Buturlin

**Sergei Aleksandrovitš Buturlin** (, 22. syyskuuta 1872 Montreux – 22. tammikuuta 1938 Moskova) oli venäläinen lintutieteilijä.

Buturlin kuului Venäjän vanhimpiin aatelissukuihin ja vietti pääosan elämästään Venäjällä. Hän kävi koulua Simbirskissä, nykyisessä Uljanovskissa, ja opiskeli oikeustiedettä Pietarissa. Hänen kiinnostuksensa eläintieteeseen oli hyvin voimakas ja hän kuluttikin enimmän aikansa keräämällä lintuja ympäri Venäjää ja Siperiaa ja myös julkaisemalla tutkimustensa tulokset.  Vuoteen 1892 saakka hän keräsi Volgan alueella, sitten Königsbergin (nyk. Kaliningrad) alueella. Vuodesta 1900 vuoteen 1902 hän vietti Kolgujevin ja Novaja Zemljan saarilla. Vuosien 1904 ja 1906 välillä hän otti osaa tutkimusretkelle Kolymajoelle Siperiaan ja 1909 hän vieraili Altain vuoristossa. 1925 hän suoritti viimeisen matkansa, joka suuntautui Tšuktšien niemimaalle.

Hän julkaisi useita tärkeitä kirjoituksia palearktisen alueen linnuston taksonomiasta ja esiintymisestä, muun muassa:
* *The Birds of the Kolguyev Island and Novaya Zemlya and the lower part of the Darna* (1901)
* *The Birds of the Simbirsk Government* (1906)
* *The Birds of the Yenisseisk District* (1911, yhdessä Arkadi Tugarinovin (1880–1948) kanssa)
* *A series of manuscripts over the birds of the far east* (1909–1917)
* *Complete Synopsis of the Birds of the USSR* (3 osaa)
* *On the breeding-habits of the rosy gull and the pectoral sandpiper*. Lontoo 1907.

1906 Buturlinista tuli British Ornithologists’ Unionin (BOU) ulkojäsen. 1907 hänestä tuli American Ornithologists’ Unionin (AOU) kirjeenvaihtajajäsen. Hän oli lajien monimuotoisuuden tutkimuksen pioneeri Venäjällä ja kuvaili yli 200 uutta lintulajia. Hän kuvaili ja nimesi muun muassa pikkuvarpusen alalajin *transcaucasicus* 1906.

1918 hän liittyi Moskovan yliopiston eläintieteellisen museon tutkijoihin ja 1924 hän lahjoitti museolle palearktisten lintujen kokoelmansa.

## Lähteet
Poika ja varis

**Poika ja varis** on suomalaisen taidemaalarin Akseli Gallen-Kallelan maalaus vuodelta 1884. Teos on 86 × 72 cm -kokoinen öljymaalaus kankaalle ja se on yksi suomalaisen taiteen kultakauden mestariteoksista. Tyyliltään teos edustaa naturalismia.

*Poika ja varis* on merkittävimpiä Gallen-Kallelan nuoruudentöistä, joille realistinen ilmaisu oli tyypillistä. Vuotta myöhemmässä *[[Akka ja kissa]]* -maalauksessa on vastaavia piirteitä. Molemmissa teoksissa kohteena ovat yhteiskunnan vähäosaiset. Teos syntyi taiteilijan viimeisenä Tyrvään kesänä vuonna 1884. Hän vietti aikaansa Sipin talon pihapiirissä, missä maalaus syntyi. On myös pidetty todennäköisenä, että taulun esittämä poika on Sipin talon isännän ja kirkkoväärtin poika Väinö Sipi. Gallen-Kallela vietti kesiä Tyrväällä myös lapsuudessaan.

*Poika ja varis* oli Gallen-Kallelan mukana hänen matkustaessaan ensimmäisen kerran Pariisiin 19-vuotiaana syksyllä 1884. Se teki siellä vaikutuksen, mikä johti Gallen-Kallelan opiskelupaikan saamiseen. Teoksen omistaa Suomen valtio, ja se kuuluu Ateneumin taidemuseon Antellin kokoelmiin.

## Lähteet

## Aiheesta muualla
* Suomen Kansallisgalleria: Kokoelmat: Poika ja varis. http://kokoelmat.fng.fi/app?action=page&si=http%3A%2F%2Fwww.muusa.net%2FTeos_767811A0-D2C4-429B-8E1F-83FD6323A003
Liu Hongyu

**Liu Hongyu** () (s. 11. tammikuuta 1975, Liaoning) on kiinalainen kävelijä. Hän voitti kultaa 20&nbsp;kilometrin kävelyssä vuoden 1999 maailmanmestaruuskilpailuissa Sevillassa. Hänen voittoaikansa oli 1.30.50 ja hänen maannaisensa Wang Yan hävisi hänelle kaksi sekuntia.

## Lähteet
20 suosikkia – Elsa, kohtalon lapsi

**20 suosikkia – Elsa, kohtalon lapsi** on vuonna 1996 julkaistu Martti Innasen kokoelmalevy.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Katso myös
* 20 suosikkia -sarjan muut levyt
Larry Young

**Larry Young** (s. 10. helmikuuta 1943) on entinen yhdysvaltalainen kävelijä.

Hän voitti olympiapronssia 50&nbsp;km kävelyssä vuoden 1968 kesäolympialaisissa Méxicossa. Hän voitti pronssia myös seuraavissa, Münchenissä järjestetyissä olympialaisissa.
József Csermák

**József Csermák** () oli unkarilainen moukarinheittäjä ja olympiavoittaja.

Csermák voitti hieman yllätyksellisesti olympiakultaa Helsingissä 1952. Csermákin maanmies, hallitseva olympiavoittaja Imre Németh lähti kilpailuun suosikkina mutta jäi kolmanneksi. Csermák heitti olympiafinaalissa maailmanennätyksen 60,34, joka oli kaikkien aikojen ensimmäinen 60 metrin ylitys moukarinheitossa.

Bernin EM-kilpailuissa 1954 Csermák sai pronssia.

## Lähteet

## Aiheesta muualla
*
*József Csermák  sports-reference.com
E. L. Konigsburg

**E. L. Konigsburg** (10. helmikuuta 1930 – 19. huhtikuuta 2013) oli yhdysvaltalainen lasten- ja nuortenkirjailija ja kuvittaja. Hänet tunnetaan etenkin palkituista kirjoistaan *Ystäväni, noitatyttö* ja *Vanhan rouvan salaiset paperit*.

## Elämäkerta
Konigsburg syntyi New York Cityssä, mutta kasvoi Pennsylvanian pikkukaupungeissa. Hän opiskeli kemiaa Pittsburghin yliopistossa ja työskenteli mm. laboratoriossa ja opettajana. Konigsburg meni naimisiin psykologi David Konigsburgin kanssa 1952, ja heille syntyivät lapset Paul, Laurie ja Ross. Hänen miehensä kuoli vuonna 2001. Uskonnoltaan he olivat juutalaisia. Perhe asui ensin Floridassa ja sitten muutti New Yorkiin. Siellä Konigsburg kävi taidetunneilla ja aloitti kirjoittamisen, kun nuorin lapsista meni päiväkotiin.

## Teoksia

### Ystäväni, noitatyttö
Konigsburgin ensimmäinen kirja Ystäväni, noitatyttö () julkaistiin 1967, ja se voitti Newbery Honor -palkinnon seuraavana vuonna. Kirjassa Elizabeth on muuttanut uuteen kouluun eikä saa siellä kavereita. Hän löytää puusta Jenniferin, joka kertoo olevansa noita. Tytöt alkavat hankkia aineita tehdäkseen taikavoidetta ja oppiakseen lentämään. Lentämisen sijaan tärkeämmäksi tulee pikkuhiljaa kehittyvä ystävyys. Koningsburg kirjoitti kirjan, kun hän tarkkaili tyttärensä sopeutumista uudelle paikkakunnalle. 

### Vanhan rouvan salaiset paperit
Vanhan rouvan salaiset paperit () julkaistiin 1967, ja se sai Newbery-mitalin 1968. Kirja sai myös muita palkintoja. Kirjassa Claudia, 12, karkaa pikkuveljensä Jamien kanssa New Yorkiin. He alkavat selvittää salapoliisitarinaa, johon liittyy mahdollisesti Michelangelon veistos. Kirjaan Konigsburg sai inspiraation, kun lehdessä kerrottiin taidemuseon tekemästä jännittävästä ostoksesta, ja samaan aikaan hemmotellut lapset kiukuttelivat eväsretkellä.

### Muita teoksia
* *The Second Mrs. Giaconda* 1975, kertoo Leonardo Da Vincistä
* *The view from Saturday* 1996, Newbery-mitali 1997
* *Silent to the Bone* 2005

Konigsburg kirjoitti yhteensä 21 kirjaa, joista osan hän myös kuvitti itse.

## Lähteet
Janice Kawaye

**Janice Hiromi Kawaye** (s. 4. huhtikuuta 1970 Los Angeles, Kalifornia, Yhdysvallat) on yhdysvaltalainen ääninäyttelijä. Hän on ääninäytellyt muun muassa animaatiosarjoissa *[[My Life as a Teenage Robot]]* ja *[[Hi Hi Puffy AmiYumi]]*.

## Elämäkerta
Kawaye valmistui Los Angelesin piirikunnan high schoolista taidealalle, jonka myötä hän päätyi teatterin pariin. Kawaye teki 14-vuotiaana ensimmäisen näytelmäroolinsa elokuvassa *[[Tuhon yö]]* ja *[[Be Somebody... or Be Somebody's Fool!]]*. Hän kuitenkin huomasi ääninäyttelemisen olevan hänelle luonnollisempaa ja teki ensimmäisen ääniroolinsa vuonna 1987 lyhytanimaatiossa *Dorothy Meets Ozma of Oz*. Tämän jälkeen Kawaye on ääninäytellyt sarjoissa, kuten *[[Aladdin (animaatiosarja)|Aladdin]]*, *[[Beavis ja Butt-head]]*, *[[Megas XLR]]*, v* ja *Class of 3000*.

Kawaye puhuu sujuvaa [[Japanin kieli|japania]], jota hän käytti muun muassa *My Life as a Teenage Robotin'' jaksossa "Speak No Evil".

## Aiheesta muualla
* Voice Chasers
Letitia Vriesde

**Letitia Vriesde** (s. 5. lokakuuta 1964 Paramaribo) on entinen surinamelainen yleisurheilija. Hänen päälajinsa oli 800&nbsp;metrin juoksu.

Vriesde aloitti uransa Surinamen edustajana, mutta kansallinen liitto ei suostunut lähettämään häntä vuoden 1984 kesäolympialaisiin. Tämän jälkeen hän muutti Alankomaihin ja kehittyi urheilijana. Hän osallistui vuoden 1988 kesäolympialaisiin ja otti paikkansa maailman parhaiden 800&nbsp;m juoksijoiden joukossa pääsemällä finaaliin 800&nbsp;m (lopputuloksissa 5.) ja 1&nbsp;500&nbsp;m (lopputuloksissa 9.) yleisurheilun maailmanmestaruuskilpailuissa 1991 Tokiossa.

Vriesde voitti hopeaa vuoden 1995 yleisurheilun maailmanmestaruuskilpailuissa Göteborgissa. Aiemmin samana vuonna hän oli voittanut pronssia yleisurheilun sisäratojen MM-kilpailuissa. Mitalit olivat ensimmäiset eteläamerikkalaisen naisen voittamat maailmanmestaruusmitalit. Hän voitti myös pronssia vuoden 2001 MM-kilpailuissa Edmontonissa. Hän ei kuitenkaan ikinä päässyt juoksemaan olympiafinaalissa. Vuoden 1992 kesäolympialaisissa hän teki ennätyksen juoksemalla nopeimman ajan, jolla on karsiuduttu 800&nbsp;m loppukilpailusta. 

Vriesde on menestynein surinamelainen yleisurheilija ja pitää hallussaan Etelä-Amerikan 800&nbsp;m, 1&nbsp;000&nbsp;m ja 1&nbsp;000&nbsp;m ennätyksiä.

Hän menetti vuoden 2003 Pan-Amerikan kisojen mestaruutensa kun kävi ilmi, että hänen dopingnäytteensä sisälsi liikaa kofeiinia. Hän ei kuitenkaan saanut kilpailukieltoa ja osallistui samana vuonna myöhemmin järjestettyihin maailmanmestaruuskilpailuihin. 

Vuoden 2005 lopussa Vriesde ilmoitti osallistuttuaan seitsemiin maailmanmestaruuskilpailuihin ja viisiin olympialaisiin, ettei kilpaile enää 800&nbsp;metrillä, vaan siirtyy kilpailemaan pidemmille matkoille mukaan lukien 3&nbsp;000&nbsp;metrin estejuoksu.

## Ennätykset
* 400 m 52,01 (1997)
* 800 m 1.56,68 (1995)
* 1&nbsp;000 m 2.32,25 (1991)
* 1&nbsp;500 m 4.05,67 (1991)
* Maili 4.30,45 (1992)
* 3&nbsp;000 m 9.15,64 (1991)

## Lähteet
Wang Yan

**Wang Yan** (; s. 3. toukokuuta 1971 Liaoning) on kiinalainen kävelijä. Hän saavutti olympiapronssia 10 kilometrin kävelyssä vuoden 1996 kesäolympialaisissa Atlantassa. Hänellä on myös maailmanmestaruushopeaa 20&nbsp;kilometrin kävelystä vuoden 1999 MM-kilpailuista Sevillasta, jossa hän hävisi maannaiselleen Liu Hongyulle kaksi sekuntia .

Alle 20-vuotiaiden MM-kilpailuissa 1986 Wang Yan voitti kultaa 5&nbsp;000 metrin kävelyssä 15 vuoden 137 päivän ikäisenä. Hän onkin nuorin voittaja alle 20-vuotiaiden MM-kilpailuissa.

## Lähteet

## Aiheesta muualla
*
Norman Read

**Norman Read** (13. elokuuta 1931 &ndash; 22. toukokuuta 1994) oli uusiseelantilainen kävelijä.

Hän syntyi Englannissa ja muutti Uuteen-Seelantiin vuonna 1953. Hän edusti Uutta-Seelantia vuoden 1956 kesäolympialaisissa Melbournessa ja voitti kultaa 50&nbsp;km kävelyssä.

Hän menehtyi sydänkohtaukseen pyöräilykilpailussa Waikatossa.

## Lähteet
Matthieu Chédid

**Matthieu Chédid** (s. 21. joulukuuta 1971 Boulogne-Billancourt, Ranska) on ranskalainen rock-artisti, joka tunnetaan paremmin taiteilijanimellä **-M-**. Hän on laulaja Louis Chédidin poika. Chédid on myös kirjoittanut ja säveltänyt kappaleita Vanessa Paradisille, Jane Birkinille ja Sean Lennonille sekä tehnyt musiikkia elokuviin kuten *[[Bellevillen kolmoset]]*.

## Diskografia

**Le Baptême* (1998)
**Je Dis Aime* (1999)
**Le Tour De M* (2001)
**Qui De Nous Deux* (2003)
**En Tête à Tête* (2005)

## Lähteet

## Aiheesta muualla
Edwin Salpeter

**Edwin Ernest Salpeter** (3. joulukuuta 1924 Wien, Itävalta – 26. marraskuuta 2008 Ithaca, New York, Yhdysvallat) oli vuonna 1987 Bruce-mitalin saanut astrofyysikko. Hän oli syntyjään itävaltalainen mutta muutti nuorena perheensä kanssa Australiaan. 

Salpeter valmistui maisteriksi Sydneyn yliopistosta, muutti sitten Englantiin ja väitteli vuonna 1948 Birminghamin yliopistosta ja työskenteli sittemmin Cornellin yliopistossa. Hän valitsi Birminghamin saadakseen työskennellä Rudolf Peierlsin kanssa, ja siirtyi Cornelliin Hans Bethen takia, ja kertoi myöhemmin näiden olleen elämänsä parhaita päätöksiä. 

Salpeter piti itseään "yleisfyysikkona" ja hän on vaikuttanut useilla fysiikan alueilla: kvanttielektrodynamiikassa, ydinfysiikassa, ionosfäärin fysiikassa sekä tiheän aineen tilanyhtälöiden, neutrinojen emission ja mustien aukkojen parissa.

Salpeterille on Bruce-mitalin ohella myönnetty Royal Astronomical Societyn kultamitali vuonna 1973. Hän toimi Yhdysvaltain kansallisen tiedeakatemian jäsenenä vuodesta 1967 ja oli Royal Societyn ulkomaalaisjäsen.

## Lähteet
Tom Gehrels

**Tom Gehrels** (21. helmikuuta 1925 – 11. heinäkuuta 2011) oli alankomaalaissyntyinen asteroideihin erikoistunut tähtitieteilijä. Hän syntyi Alankomaissa Haarlemmermeerissä mutta muutti Yhdysvaltoihin ja opetti pitkään Arizonan yliopistossa.

Teini-ikäisenä toisen maailmansodan aikana Gehrels toimi Alankomaiden vastarintaliikkeessä ja joutui pakenemaan Englantiin. Sodan jälkeen hän opiskeli Leidenin yliopistossa. 1940-luvun lopulla hän matkusti Yhdysvaltoihin ja kohtasi Kaliforniassa tähtitieteilijä Walter Baaden. Pian matkan jälkeen Gehrels asettui Yhdysvaltoihin. Hän aloitti Arizonan yliopistossa vuonna 1961. Hänet palkittiin puolen vuosisadan mittaisesta urastaan yliopistossa hiukan ennen kuolemaansa.

Gehrels löysi uransa aikana suuren määrän asteroideja ja komeettoja. Hän teki huomattavaa yhteistyötä Cornelis Johannes van Houtenin ja Ingrid van Houten-Groeneveldin kanssa. 

Gehrelsille myönnettiin vuonna 2007 Masursky-palkinto.

## Lähteet
Divinidylle

__NOTOC__
**Divinidylle** on ranskalaisen Vanessa Paradis’n neljäs studioalbumi, joka julkaistiin 3. syyskuuta 2007. *Divinidylle* päätyi ensimmäisellä julkaisuviikollaan Ranskan albumilistan ensimmäiselle sijalle, jossa se oli kahden viikon ajan. Se on ylittänyt tuplakultalevyn myyntirajan kotimaassaan sekä kultalevyn myyntirajan Belgiassa. Lokakuussa 2007 albumilta julkaistiin toinen single *Dès Que J'te Vois*.

Paradis tuotti albumin yhdessä artisti Matthieu Chédidin kanssa, ja albumille kappaleita ovat tehneet heidän lisäkseen Franck Monnet, Didier Golemanas, Jean Fauque, Georges Kretek, Alain Chamfort, Thomas Fersen, Brigitte Fontaine ja Marcel Kanche. Myös Paradisin poika Jack esiintyy albumin kappaleella *Jackadi*, jonka Paradis on itse sekä sanoittanut että säveltänyt. Paradis on itse säveltänyt albumille myös neljä muuta kappaletta.

*Divinidylle* on julkaistu kolmessa eri formaatissa: yksitoista ranskankielistä kappaletta sisältävänä perusversiona joka on saatavana sekä cd- että vinyylilevyformaatissa, japanilainen versio joka sisältää cover-version Charles Aznavourin kappaleesta *Emmenez-moi* sekä ainoan englanninkielisen kappaleen *I Wouldn't Dare* sekä collector's edition-keräilyversiona, johon kuuluu runsaasti ekstramateriaalia albumin teosta.

Albumin kansikuvan on suunnitellut Vanessan aviomies Johnny Depp.
 
## Kappaleet
#
#
#
#
#
#
#
#
#
#
#

## Arvostelut
* AllMusic: 

## Lähteet
Odlanier Solís

**Odlanier Solís** (s. 5. huhtikuuta 1980 Havanna, Kuuba) on kuubalainen raskaan sarjan ammattilaisnyrkkeilijä. Amatöörinä hän voitti olympiakultaa ja kolme maailmanmestaruutta. Solis on 187 cm pitkä.

## Amatööriura
Vuonna 1998 Solís voitti juniorien Pan-Amerikan mestaruuden Tolucassa sekä juniorien maailmanmestaruuden Buenos Airesissa. Vuonna 1999 hän voitti Kuuban mestaruuden Félix Savónilta ja puolusti mestaruuttaan viidesti peräkkäin, vuoteen 2004 saakka. Vuonna 2005 hän siirtyi amatöörien raskaasta sarjasta superraskaaseen sarjaan (yli 91 kg), mutta hävisi Kuuban mestaruusloppuottelussa Michel López Núñezille. Seuraavan vuonna hän voitti jälleen mestaruuden. 

MM-kisoissa Solís voitti kultamitalin raskaassa sarjassa 2001 Belfastissa ja 2003 Bangkokissa, ja superraskaassa sarjassa 2005 Mianyangissa. Solís ei päässyt edustamaan maataan Sydneyn olympialaisissa vuonna 2000, kun Kuuban edustajana Savón tavoitteli kolmatta peräkkäistä olympiakultaansa. Hän oli mukana neljä vuotta myöhemmin Ateenan olympialaisissa, missä hän voitti kultamitalin raskaassa sarjassa.

Kaikkiaan Solís saavutti amatöörina 227 voittoa ja kärsi 14 tappiota.

## Ammattilaisura
Joulukuussa 2006 Kuuban maajoukkueen harjoitellessa Venezuelassa Pan-Amerikan kisoja varten Solís pakeni yhdessä Yan Bartelemi Varelan ja Yuriorkis Gamboa Toledanon kanssa Kolumbiaan ja sieltä myöhemmin Miamiin. Hän solmi ammattilaissopimuksen saksalaisen *First Artist* -ammattilaistallin kanssa. 

Ensimmäisessä ammattilaisottelussaan 27. huhtikuuta 2007 Solís tyrmäsi vastustajansa Andreas Sidonin vain 47 sekunnin jälkeen. Toisessa ottelussaan kesäkuussa hän pisti vielä paremmaksi ja tyrmäsi Alex Mazikinin vain 43 sekunnin ottelun jälkeen. Ammattilaisurallaan hän on saavuttanut voitot myös Aldo Collianderista, Marcus McGeestä ja Jeremy Batesista. Vuonna 2009 Solis on voittanut ensimmäisen erän teknisellä tyrmäyksellä Dominique Alexanderin ja toisen erän teknisellä tyrmäyksellä Monte Barrettin.

## Lähteet

## Aiheesta muualla
* Ammattilaistilastot (BoxRec)
Albert I

**Albert I** voi viitata seuraaviin kuninkaallisiin:

* Albert I, Belgian kuningas
* Albert I, Monacon ruhtinas
* Albert I, Saksin kuningas
Sylvesteri ja Tipi: Dekkarit

**Sylvesteri ja Tipi: Dekkarit** () on vuonna 1995 tuotettu animaatiosarja, jota näytettiin alun perin Kids'WB-kanavalla ja myöhemmin myös Cartoon Networkilla. Osa jaksoista on julkaistu myös suomeksi puhuttuina VHS-videoina ja sitä esitettiin myös MTV3:lla. Sarjan tuotantomaa on Yhdysvallat.

Sarjassa seurataan Looney Tunes -animaatioista tuttuja Tipiä ja Sylvesteriä, sekä heidän omistajaansa Mummia. Mukana on myös Hector-koira.

Päähahmojen lisäksi sarjassa esiintyy satunnaisesti suuri määrä muitakin Looney Tunes -hahmoja, kuten Viiksi-Vallu, Repe Sorsa, Elmeri ja Tasmanian tuholainen.

## Juoni

Nelikko ratkaisee erilaisia arvoituksia sekä rikoksia ympäri maailman, aina San Franciscosta Skotlantiin asti. Vaikka sarjassa Tipi ja Sylvesteri ovat molemmat Mummin lemmikeitä, yrittää Sylvesteri silti arvoitusten ratkomisen ohella napata Tipin ja syödä tämän. Sylvesteri ei tosin koskaan onnistunut yrityksissään, sillä Hector-koira suojelee Tipiä, ja höykyttää Sylvesteriä lähes taukoamatta.

## Ääninäyttelijät

### Alkuperäiset ääninäyttelijät

### Suomenkieliset ääninäyttelijät

## Aiheesta muualla
* TV.com
Siv

**Siv** tai **Sif** oli skandinaavisen mytologian jumalatar ja haltijapäällikkö Ivaldin tytär. Hän oli Egilin toinen vaimo, ja heille syntyi poika Ull, joka myöhemmin adoptoitiin Asgårdiin. Egilin kuoltua Siv avioitui Thorin kanssa. Siville ja Thorille syntyivät tytär Thrud, josta tuli valkyyria, ja poika Modi.

Sivillä oli kullanväriset hiukset. Eräänä yönä Loki leikkasi pilaillakseen Sivin hiukset. Kun Thor kuuli asiasta, hän vaati, että Loki pyytäisi kääpiöitä tekemään vaimolleen uudet hiukset. Uudet hiukset takoi kääpiö Dvalin, joka takoi myös Freijan laivan Skíðblaðnirin ja Odinin Gungnir-keihään.

## Lähteet
Muhammed Ibn-Djabir Al Battani

**Muhammed Ibn-Djabir Al Battani**, (nimi latinalaistettu muotoon **Albategnius**)  oli 900-luvulla elänyt arabimatemaatikko ja tähtitieteilijä.  Hän laski aikaisempaa tarkemman arvon vuoden pituudelle, ekliptikan kaltevuudelle ja kevättasauspisteen siirtymiselle. Matematiikan puolella hän tunsi sinin, kosinin ja tangentin laskukaavat. Omien tutkimustensa lisäksi hän oli perehtynyt intialaiseen alan kirjallisuuteen.

Plato Tiburtinus käänsi Battanin teoksia latinaksi, ja tiedetään, että Tyko Brahe, Kopernikus, Kepler ja Galileo olivat perehtyneet niihin. 

## Lähteet
*
Andrew Graham

**Andrew Graham** (8. huhtikuuta 1815 – 5. marraskuuta 1908) oli irlantilainen tähtitieteilijä. Hän työskenteli Markree Castlen observatoriossa Edward Cooperin avustajana, kun löysi 9 Metis -asteroidin 25. huhtikuuta 1848.

## Lähteet